Grethe Bjørlo

Grethe Westergaard Bjørlo (født 9. mai 1932 i Ålesund, død 22. september 2023) var en norsk lærer og politiker (Ap). Hun var fylkesordfører i Møre og Romsdal fra 1992 til 1995. Hun var medlem av Ålesund bystyre i en årrekke og var spesielt engasjert i helsepolitikk. Hun var også med i sentralstyret i Kommunenes Sentralforbund og i arbeidsutvalget der. I to perioder var hun vararepresentant til Stortinget, først i 1969-1973 og deretter fra 1997-2001. Hun var leder av styret for Statens edruskapsdirektorat 1987-1988 og for Rusmiddeldirektoratet 1989-1995. Hun var også medlem av Statoils bedriftsforsamling. Bjørlo trakk seg ut av politikken i 2007. 

Grethe Bjørlo var lærer av yrke og arbeidet i ungdomsskolen i nesten 30 år.

Hun var gift med Bjørn Bjørlo (1924-2002) som var lokalpolitisk aktiv for Arbeiderpartiet. Blant annet satt han i Ålesund kommunestyre 1950-tallet og han var også leder for Ålesund Ap. De fikk to barn sammen.

Referanser


 Eksterne lenker 


Kategori:Fylkesordførere i Møre og Romsdal
Kategori:Ap-politikere i Møre og Romsdal
Kategori:Personer fra Ålesund kommune
Kategori:Fylkesordførere fra Ap
Kategori:Lokalpolitikere i Ålesund